|  |
| --- |
| Številka: 007-9/2024-14 |
| Ljubljana, dne 11. 02. 2025 |
| EVA 2024-1911-0012 |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Predlog Uredbe o spremembah in dopolnitvi Uredbe o oznakah v Slovenski vojski – predlog za obravnavo  |
| 1. Predlog sklepov vlade: |
| Na podlagi prvega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ... seji … pod točko … sprejela naslednji**SKLEP**Vlada Republike Slovenije je izdala Uredbo o spremembah in dopolnitvi Uredbe o oznakah v Slovenski vojski in jo objavi v Uradnem listu Republike Slovenije. Barbara Kolenko Helblgeneralna sekretarkaPriloga:– Uredba o spremembah in dopolnitvi Uredbe o oznakah v Slovenski vojski.Sklep prejmejo: * ministrstva,
* vladne službe.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Generalpodpolkovnik Robert Glavaš, načelnik Generalštaba Slovenske vojske. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Povzetek gradiva: |
| Predlog Uredbe o spremembah in dopolnitvi Uredbe o oznakah v Slovenski vojski vključuje spremembo in dopolnitev 3. člena Uredbe o oznakah v Slovenski vojski (Uradni list RS, št. 3/95 in 13/17) na način, da izključuje nošenje oznake pripadnosti Slovenski vojski tudi na baretkah oziroma nošenje oznake pripadnosti Slovenski vojski na baretkah omogoča tistim pripadnikom Slovenske vojske, ki opravljajo vojaško službo na delovnih mestih na ministrstvu, pristojnem za obrambo, ter v drugih državnih organih in pripadnikom Slovenske vojske, ki so razporejeni v štab, poveljstvo, enoto, zavod ali šolo, ki nima svoje oznake štaba, poveljstva, enote, zavoda ali šole.Popravlja se tudi naslov himne Slovenske vojske. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih; | NE |
| b) | usklajenost slovenskega pravnega reda s pravnim redom Evropske unije; | NE |
| c) | administrativne posledice; | NE |
| č) | gospodarstvo, zlasti mala in srednja podjetja ter konkurenčnost podjetij; | NE |
| d) | okolje, vključno s prostorskimi in varstvenimi vidiki; | NE |
| e) | socialno področje; | NE |
| f) | dokumente razvojnega načrtovanja:* nacionalne dokumente razvojnega načrtovanja,
* razvojne politike na ravni programov po strukturi razvojne klasifikacije programskega proračuna,
* razvojne dokumente Evropske unije in mednarodnih organizacij.
 | NE |
| 7.a Predstavitev ocene finančnih posledic nad 40.000 EUR:/ |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**
* /
1. **Finančne posledice za državni proračun**
	* /

**II.a Pravice porabe za izvedbo predlaganih rešitev so zagotovljene:*** + /

**II.b Manjkajoče pravice porabe bodo zagotovljene s prerazporeditvijo:*** + /

**II.c Načrtovana nadomestitev zmanjšanih prihodkov in povečanih odhodkov proračuna:*** + /
 |
| 7.b Predstavitev ocene finančnih posledic pod 40.000 EUR:Sprememba in dopolnitev uredbe ne bosta imeli finančnih posledic, ker ima Slovenska vojska že izdelane oznake pripadnosti štabu, poveljstvu, enoti, zavodu ali šoli v Slovenski vojski. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE,
* Združenju občin Slovenije ZOS: NE,
* Združenju mestnih občin Slovenije ZMOS: NE.

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | DA |
| Gradivo je bilo na portalu e Demokracija objavljeno 6. 6. 2024. Ministrstvo v času objave ni prejelo pripomb ali predlogov za dopolnitev gradiva. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mag. Borut Sajovic minister |

Poslano:

* naslovniku,
* SGS,
* GŠSV.

**PRILOGA 3 (jedro gradiva)**

**PREDLOG**

**(EVA 2024-1911-0012)**

Na podlagi tretjega odstavka 41. člena Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20) Vlada Republike Slovenije izdaja

**U R E D B O**

**o spremembah in dopolnitvi Uredbe o oznakah v Slovenski vojski**

1. **člen**

V Uredbi o oznakah v Slovenski vojski (Uradni list RS, št. 3/95 in 13/17) se v 3. členu prvi odstavek spremeni tako, da se glasi:

»Pripadniki Slovenske vojske nosijo oznako pripadnosti Slovenski vojski na pokrivalih, razen na čeladah, baretkah in pletenih kapah, v obliki znaka in na levem rokavu uniforme v obliki našitka.«.

V petem odstavku se v prvem stavku za besedilom »Oznaka pripadnosti« in za besedilom »oznaka pripadnosti« doda besedilo »Slovenski vojski«.

Za petim odstavkom se doda nov, šesti odstavek, ki se glasi:

»Ne glede na prvi odstavek tega člena lahko pripadniki Slovenske vojske, ki opravljajo vojaško službo na delovnih mestih na ministrstvu, pristojnem za obrambo, ter v drugih državnih organih, ali pripadniki Slovenske vojske, ki so razporejeni v štab, poveljstvo, enoto, zavod ali šolo, ki nimajo svoje oznake štaba, poveljstva, enote, zavoda ali šole, nosijo na baretkah oznako pripadnosti Slovenski vojski.«.

1. **člen**

V 6. členu se v prvem odstavku beseda »zastave« nadomesti z besedo »zastava«.

**PREHODNA IN KONČNA DOLOČBA**

1. **člen**

Pravilnik o uniformah Slovenske vojske (Uradni list RS, št. 45/12 in 19/17) se uskladi s to uredbo v šestih mesecih od uveljavitve te uredbe.

1. **člen**

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana, dne \_\_\_\_

EVA 2024-1911-0012

 Vlada Republike Slovenije

 dr. Robert Golob

 predsednik

**OBRAZLOŽITEV**

I. UVOD

1. Pravna podlaga

Pravna podlaga za predlagano uredbo je tretji odstavek 41. člena Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20; v nadaljnjem besedilu: ZObr), ki med drugim določa, da oznako pripadnosti Slovenski vojski določi Vlada Republike Slovenije.

1. Rok za izdajo uredbe, določen z zakonom

Rok za izdajo uredbe ni zakonsko določen.

1. Splošna obrazložitev predloga uredbe

Predlog Uredbe o spremembah in dopolnitvi Uredbe o oznakah v Slovenski vojski vključuje spremembo in dopolnitev 3. člena Uredbe o oznakah v Slovenski vojski (Uradni list RS, št. 3/95 in 13/17; v nadaljnjem besedilu: Uredba) tako, da izključuje nošenje oznake pripadnosti Slovenski vojski tudi na baretkah oziroma nošenje oznake pripadnosti Slovenski vojski na baretkah omogoča tistim pripadnikom Slovenske vojske, ki opravljajo vojaško službo na delovnih mestih na ministrstvu, pristojnem za obrambo, ter v drugih državnih organih in pripadnikom Slovenske vojske, ki so razporejeni v enoto, poveljstvo, štab, zavod ali šolo, ki nimajo svoje oznake poveljstva, enote, štaba, zavoda ali šole.

Baretke imajo oznako pripadnosti štabu, poveljstvu, enoti, zavodu ali šoli v Slovenski vojski. Njihovo nošenje se bo za vse enote Slovenske vojske opredelilo in ustrezno uredilo v Pravilniku o uniformah Slovenske vojske (Uradni list RS, št. 45/12 in 19/17; v nadaljnjem besedilu: Pravilnik) naknadno, in sicer v šestih mesecih od uveljavitve te uredbe. Skladno s tretjim odstavkom 41. člena ZObr lahko Uredba ureja le oznako pripadnosti Slovenski vojski, oblika zastav in himna Slovenske vojske ter ureditev drugih oznak, kot so oznake štabov, poveljstev, enot, zavodov in šol, pa bodo opredeljene v Pravilniku.

II. VSEBINSKA OBRAZLOŽITEV PREDLAGANIH REŠITEV

**K 1. členu**

Uredba skladno z določbo tretjega odstavka 41. člena ZObr določa oznako pripadnosti Slovenski vojski. V prvem odstavku 3. člena, ki določa, da pripadniki Slovenske vojske na pokrivalih, razen na čeladah in pletenih kapah, nosijo oznako pripadnosti Slovenski vojski, se izvzema tudi baretka. V Slovenski vojski so poleg oznake pripadnosti Slovenski vojski tudi oznake pripadnosti štabu, poveljstvu, enoti, zavodu ali šoli v Slovenski vojski, ki pa so določene s Pravilnikom o oznakah v Slovenski vojski (Uradni list RS, št. 172/21). S predlagano uredbo se določa, da nosijo oznako pripadnosti Slovenski vojski na baretki le pripadniki Slovenske vojske, ki opravljajo vojaško službo na delovnih mestih na ministrstvu, pristojnem za obrambo, ter v drugih državnih organih, in pripadniki Slovenske vojske, ki so razporejeni v štab, poveljstvo, enoto, zavod ali šolo, ki nimajo svoje oznake štaba, poveljstva, enote, zavoda ali šole. Drugi pripadniki pa bodo na baretkah nosili oznako pripadnosti štabu, poveljstvu, enoti, zavodu ali šoli v Slovenski vojski, kar bo ustrezno določeno v Pravilniku o uniformah Slovenske vojske (Uradni list RS, št. 45/12 in 19/17; v nadaljevanju: Pravilnik).

**K 2. členu**

Pravilen naslov himne Slovenske vojske je »Naprej zastava slave«, kot je bilo zapisano v prvi objavi te pesmi v Slovenskem glasniku leta 1860, torej zastava v ednini in ne v množini, zato se predlaga sprememba uredbe, da bo naslov pesmi skladen z izvirnikom.

**K 3. členu**

Baretke imajo oznako pripadnosti štabu, poveljstvu, enoti, zavodu ali šoli v Slovenski vojski. Njihovo nošenje se bo za vse enote Slovenske vojske opredelilo v Pravilniku naknadno, in sicer v šestih mesecih od uveljavitve Uredbe o spremembah in dopolnitvah Uredbe o oznakah v Slovenski vojski.

**K 4. členu**

Določen je splošni petnajstdnevni rok za uveljavitev uredbe.

MINISTRSTVO ZA OBRAMBO